***Техническа част от документацията за участие в процедурата за възлагане на обществена поръчка с предмет:***

*І. Предмет на поръчката*

***„Дейности по премахване на опасни сгради и обекти общинска и частна собственост, премахване на незаконни постройки или части от тях на територията на Община Перник”***

*ІІ. Прогнозна стойност и срок на поръчката*

Прогнозната стойност на процедурата без ДДС е 60 000,00 лв., за срок на изпълнение 3/три/ години.

*ІІІ. Обект на поръчката и място на изпълнение на строителството* – обекти на територията на Община Перник

*ІV. Кратко описание на обекта и обема на поръчката:*

Предметът на настоящата обществена поръчка обхваща извършването на дейности по разрушаване на опасни сгради, съоръжения и елементи на временното строителство собственост на община Перник, както и принудително премахване на незаконни строежи или части от тях, съоръжения, елементи на временното строителство, рекламни елементи частна собственост, за които (съгласно Наредбата за принудително изпълнение на заповеди за поправяне, за заздравяване или премахване на строежи или части от тях на територията на Община Перник ) има издадени заповеди за премахване от Кмета на Община Перник.

Дейностите, които ще се изпълняват са на база предварително изготвена количествена сметка, като за изпълнението на всеки конкретен обект ще става с Възлагателно писмо.

Некачествено изпълнените работи или извършени без възлагане не се признават. Не подлежат на заплащане некачествено изпълнени работи докато забележките по тях не се отстранят.

При изпълнението да се спазват нормативните изисквания на Наредба №2/22.03.2004г. за минималните изисквания за здравословни и безопасни условия на труд при извършване на строителни и монтажни работи издадена от Министерството на труда и социалната политика и Министерството на регионалната развитие и благоустройството в сила от 06.11.2004 г.

За изпълнението им е необходимо да се изготви План за безопасност и здраве (ПБЗ) и да се спазват изискванията на ПИПСМР , ЗБУТ , ТБТ и ППО.

*V. Възлагане на строително ремонтните работи .*

Възлагането ще става с възлагателно писмо до изпълнителя за всеки отделен обект с ясни и точни указания какви видове дейности ще се изпълняват, техните количества, срока за изпълнение им и необходимите изисквания съгласно техническата спецификация, неразделна част от договора.

*VІ. Приемане на извършените работи*

Проверка на обекта от представителя на Възложителя във връзка с текущо или окончателно приемане на завършени видове работи трябва да се осъществява в присъствието на Изпълнителя. Завършен вид работа не може да бъде приет, докато не се извършат необходимите измервания и проби съгласно техническата спецификация. Всички направени измервания и проби са за сметка на Изпълнителя, като последният е длъжен да уведоми представителя на Възложителя за датата, на която такива проверки и проби могат да се извършат.

Количествата на завършените видове работи се определят от Изпълнителя чрез измерване в присъствие на представителя на Възложителя.

За действително извършените строително ремонтни работи Изпълнителя съставя протокол, който се подписва от Изпълнителя и Възложителя.

Изпълнителят на обекта изготвя документацията за обекта, съгласно Наредба № 3 от 31.07.2003 г. на МРРБ за съставяне на актове и протоколи по време на строителството Д.В. бр. 72 от 2003 г. Всички документи трябва да са съответно оформени и подписани от изпълнител, възложител.

Некачествено изпълнените работи или извършени без възлагане не се признават. Не подлежат на заплащане некачествено изпълнени работи докато забележките по тях не се отстранят.

*VІІ. Технически възможности:*

***Изискуеми документи и информация:*** За доказване на технически възможности и квалификация участниците представят:

1. Опит в извършване на строително – демонтажни работи изпълнени през последните 5 години. За доказване на опита – списък на строителството, изпълнено през последните 5 години сходно с предмета на поръчката, придружени с удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт, или копия от документи, удостоверяващи изпълнението, вида и обема на изпълнените строителни дейности. За сходни обекти с предмета на поръчката се считат обекти свързани с дейности по премахване на масивни и/или полумасивни сгради.
2. Участникът трябва да разполага с квалифициран персонал за изпълнение на поръчката, отговарящ на изискванията на Възложителя, както следва:

* Технически ръководител - строителен инженер или среден техник с опит като технически ръководител на поне един обект, сходен с предмета на поръчката.
* Специалист – контрол на качеството - лице, притежаващо Удостоверение/ Сертификат за преминато обучение за контрол върху качеството на изпълнение в строителството и за контрол на съответствието на строителните продукти със съществените изисквания за безопасност или еквивалентно;
* Специалист по здравословни и безопасни условия на труд - лице, притежаващо удостоверение (сертификат) за завършен курс за координатор по здраве и безопасност или еквивалентно;
* Наличен персонал – участникът трябва да представи минимум 5 души притежаващи правоспособност за управление на изискуемото техническо оборудване, както и 3 души с доказан опит при изпълнение на дейностите по ръчно разваляне на сгради.

Изпълнителят на поръчката трябва да осигури постоянен състав (технически ръководител, специалист – контрол на качеството и специалист по здравословни и безопасни условия на труд) в екипа за целия срок на изпълнение на обществената поръчка. Изменения в екипа са допустими само с изричното писмено съгласие на Възложителя.

Длъжностите отговорник по качеството и координатор по безопасност и здраве, могат да се съвместяват от едно лице, при удовлетворяване изискванията и за двете длъжности.

3. Участниците трябва да разполагат минимум със следното техническо оборудване за изпълнение на поръчката:

* Самосвал с полезен товар 15 тона - 1 бр.
* Самосвал с полезен товар 20 тона - 1 бр.
* Самосвал с полезен товар 30 тона - 1 бр.
* Багер с вместимост на коша 0,75 м³, с хидравличен чук - 1 бр.
* Мини багер с кофа 0,25 м³, с хидравличен чук - 1 бр.
* Челен товарач 1м³(или по- голям) - 1 бр.
* Автокран с товароподемност до 12 t – 1 бр.
* Автовишка 20 м – 1 бр.
* Багер с челюстен трошач на бетон – 1 бр.
* Автотранспортиор (платформа)

Възложителят си запазва правото на проверка на обстоятелствата в списък-декларацията на спечелилият участник по всяко време на изпълнение на дейностите по поръчката.

Възложителят има право по всяко време да проверява наличното техническо оборудване и технически екип, посочени в документацията за участие на Изпълнителя.

4. Да е вписан в Централния регистър на Камарата на строителите за строежи първа група, четвърта и пета категория.

5. Участникът да е внедрил система за управление на качеството ЕN ISO 9001:2015г., или еквивалентна, с обхват включващ строително-монтажни работи.

*VІІІ. Критерий за оценка на офертите:*

Критерият за оценка на офертите на настоящата обществена поръчка е „икономически най- изгодна оферта”.

Показателите, формиращи комплексната оценка на офертите са:

|  |  |  |
| --- | --- | --- |
| **№** | **Показател** | **Тежест в КО** |
| **1** | **Предложение за изпълнение на поръчката (техническа оферта)**  Срок за реакция **П1** - 20%  Техническо предложение **П2** - 40 %  ( П2=П2.1+П2.2+П2.3+П2.4 ) | **60%** |
| **2** | **Ценово предложение П3** | **40%** |

Комплексната оценка (**КО**) се определя като сбор от оценките по посочените по-горе основни показатели, умножени по коефициент определящ тежестта им в общата оценка, изразено чрез следната формула:

**КО= (П1 х 0.2) + (П2 х 0.4) + (П3 х 0.4)**

*ІХ. Методика за оценка*

**1. Срок за реакция П1:** оценява се предложения от участника срок за реакция при аварийни ситуации. Срокът за реакция не може да бъде по- голям от 60 (шестдесет) минути.

*Предложенията по показател Срок за реакция се представят като цяло число в минути. Ще бъдат отстранени предложения, в които срокът за реакция е в различна мерна единица, , или е предложен срок, който е извън определените максимален срок за реакция при аварии.*

Участникът предложил най-кратък срок за реакция получава максимален брой точки по показателя – 100 точки. Относителната тежест на показателя в **КО** е 20%. Оценките на участниците се изчисляват по формулата: **П1=((Сmin-60)/(Сi-60))х100=..... (точки)**, където:

**Сi** е предложения срок на изпълнение съгласно Техническото предложение на съответния участник;

**Сmin** е минималния предложен срок на изпълнение съгласно Техническите предложения от всички допуснати до оценка участници.

**2. Техническо предложение П2:** оценка на техническото предложение на участниците по отношение на технология и организация за всеки конкретен обект от поръчката, обезпечеността със строителна техника и човешки ресурси, както и взаимовръзката им в съответствие с графика за изпълнение. Максимален брой точки по показателя – 100 точки. Относителната тежест на показателя в **КО** е 40%. Оценките на участниците се изчисляват по формулата: **П2=П2.1+П2.2+П2.3+П2.4=..... точки**, където:

**П2.1** технология на извършване на дейностите по събаряне /отстраняване, и възстановяване на терените по обекти, и взаимовръзката с използване на оборудването и човешките ресурси в съответствие с графика за изпълнение;

**П2.2** организация и план за извозване и депониране на стр.отпадъци по обекти (включително местата на депониране съгласно изискванията на ЗУО и Наредба за Управление на отпадъците),в съответствие с графика за изпълнение;

**П2.3** строителна техника и оборудване, необходими за изпълнението на дейностите по събаряне, извозване и възстановяване на терените, (включващо брой и основни технически характеристики на оборудването), в съответствие с графика за изпълнение;

**П2.4** организация на човешките ресурси, необходими за изпълнение на дейностите по събаряне, извозване и възстановяване на терените, разполагане на персонала, в съответствие с графика за изпълнение.

**3.** Преди да премине към оценка на предложенията на участниците комисията проверява дали същите отговарят на изискванията на възложителя и дали обезпечават качественото изпълнение на поръчката, отчитайки спецификите й. На този етап от участие се отстраняват офертите на участниците, които не отговарят на изискванията на възложителя и не обезпечават качественото и срочно изпълнение на поръчката, видно от представената техническа оферта.

**4.** Офертите на участниците, които отговарят на изисквания на възложителя се подлагат на сравнителен анализ, съпоставят се една с друга и се оценяват по следните критерии:

|  |  |  |
| --- | --- | --- |
| **№** | **Подпоказател: П2.1** | **Оценка** |
| 1. | ***Много добро съответствие***  Техническото предложение съдържа много добро описание на начина и последователността на извършване на дейностите и технологията на изпълнение по обекти. Взаимовръзката между отделните действия и връзката им с използваното оборудване и човешки ресурси е много добре обоснована. Описанието показва много ясно и задълбочено познаване на конкретната задача и напълно съответства на логиката за изпълнение и последователността на отделните дейности и демонстрира по безспорен начин, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **25** |
| 2. | ***Добро съответствие***  Техническото предложение съдържа добро описание на начина и последователността на извършване на дейностите и технологията на изпълнение по обекти. Взаимовръзката между отделните действия и връзката им с използваното оборудване и човешки ресурси е добре обоснована. Описанието показва ясно познаване на конкретната задача и напълно съответства на логиката за изпълнение и последователността на отделните дейности и демонстрира с голяма степен на вероятност, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **15** |
| 3. | ***Задоволително съответствие***  Техническото предложение съдържа схематично описание на начина и последователността на извършване на дейностите и технологията на изпълнение по обекти. Взаимовръзката между отделните действия и връзката им с използваното оборудване и човешки ресурси е задоволително обоснована. Описанието показва базисно познаване на конкретната задача и съответства на логиката за изпълнение и последователността на отделните дейности и демонстрира, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът вероятно ще успее да извърши поръчката. | **5** |

|  |  |  |
| --- | --- | --- |
| **№** | **Подпоказател: П2.2** | **Оценка** |
| 1. | ***Много добро съответствие***  Техническото предложение съдържа много подробно описание на организацията и плана за извозване и депониране на стр.отпадъци (включително местата на депониране съгласно изискванията на ЗУО и Наредба за Управление на отпадъците) и връзката им с отделните дейности по обекти. Описанието показва много ясно и задълбочено познаване на конкретната задача и напълно съответства на логиката за изпълнение и последователността на отделните дейности и демонстрира по безспорен начин, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **25** |
| 2. | ***Добро съответствие***  Техническото предложение съдържа подробно описание на организацията и плана за извозване и депониране на стр.отпадъци (включително местата на депониране съгласно изискванията на ЗУО и Наредба за Управление на отпадъците) и връзката им с отделните дейности по обекти. Описанието показва ясно познаване на конкретната задача и напълно съответства на логиката за изпълнение и последователността на отделните дейности и демонстрира с голяма степен на вероятност, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **15** |
| 3. | ***Задоволително съответствие***  Техническото предложение съдържа схематично описание на организацията и плана за извозване и депониране на стр.отпадъци (включително местата на депониране съгласно изискванията на ЗУО и Наредба за Управление на отпадъците) и връзката им с отделните дейности по обекти. Описанието показва базисно познаване на конкретната задача и съответства на логиката за изпълнение и последователността на отделните дейности и демонстрира, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът вероятно ще успее да извърши поръчката. | **5** |

|  |  |  |
| --- | --- | --- |
| **№** | **Подпоказател: П2.3** | **Оценка** |
| 1. | ***Много добро съответствие***  Техническото предложение съдържа много подробно описание на необходимата строителна техника и оборудване за изпълнението на поръчката и много ясно обяснение за връзката на различните елементи на оборудването с отделните дейности по обекти. Описанието показва много ясно и задълбочено познаване на конкретната задача и напълно съответства на логиката за изпълнение и последователността на отделните дейности и демонстрира по безспорен начин, че при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **25** |
| 2. | ***Добро съответствие***  Техническото предложение съдържа подробно описание на необходимата строителна техника и оборудване за изпълнението на поръчката и ясно обяснение за връзката на различните елементи на оборудването с отделните дейности по обекти. Описанието показва ясно познаване на конкретната задача и напълно съответства на логиката за изпълнение и последователността на отделните дейности и демонстрира с голяма степен на вероятност, че при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **15** |
| 3. | ***Задоволително съответствие***  Техническото предложение съдържа схематично описание на необходимата строителна техника и оборудване за изпълнението на поръчката и минимално обяснение за връзката на различните елементи на оборудването с отделните дейности по обекти. Описанието показва базисно познаване на конкретната задача и съответства на логиката за изпълнение и последователността на отделните дейности и демонстрира, че при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът вероятно ще успее да извърши поръчката. | **5** |

|  |  |  |
| --- | --- | --- |
| **№** | **Подпоказател: П2.4** | **Оценка** |
| 1. | ***Много добро съответствие***  Техническото предложение съдържа много подробно описание на организацията на човешките ресурси, необходими за изпълнение на поръчката, и много ясно обяснение на връзката между начина на разполагане на персонала и отделните дейности по обекти. Описанието показва много ясно и задълбочено познаване на конкретната задача и напълно съответства на логиката за изпълнение и последователността на отделните дейности и демонстрира по безспорен начин, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **25** |
| 2. | ***Добро съответствие***  Техническото предложение съдържа подробно описание на организацията на човешките ресурси, необходими за изпълнение на поръчката, и ясно обяснение на връзката между начина на разполагане на персонала и отделните дейности по обекти. Описанието показва ясно познаване на конкретната задача и напълно съответства на логиката за изпълнение и последователността на отделните дейности и демонстрира с голяма степен на вероятност, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът ще успее да извърши поръчката. | **15** |
| 3. | ***Задоволително съответствие***  Техническото предложение съдържа схематично описание на организацията на човешките ресурси, необходими за изпълнение на поръчката, и задоволително обяснение на връзката между начина на разполагане на персонала и отделните дейности по обекти. Описанието показва базисно познаване на конкретната задача и съответства на логиката за изпълнение и последователността на отделните дейности и демонстрира, че, при спазване на принципите, посочени в описанието по тази точка и ако се допусне, че описанията по другите точки показват същото ниво на разбиране, участникът вероятно ще успее да извърши поръчката. | **5** |

**5. Ценово предложение П3:** До оценка по този показател се допускат само оферти, които съответстват на условията за изпълнение на поръчката. Участникът предложил най-ниска обща цена за изпълнение ( сбора на единичните цени) получава максимален брой точки по показателя – 100 точки. Относителната тежест на показателя в **КО** е 40%. Оценките на участниците се изчисляват по формулата: П3**= (Цmin / Цi) х 100= .... (точки)**, където:

**Цi** е предложената **Обща цена** в лева без ДДС, от съответния участник.

**Цmin** е най-ниската предложена **Обща цена** в лева без ДДС, съгласно ценовите предложения на всички допуснати до оценяване оферти.

**6. Процедура при еднакви предложения.** В случай че комплексните оценки на две или повече оферти са равни, се прилагат правилата на чл. 71, ал. 4 и ал. 5 от ЗОП.

**7. Класиране на офертите.** Комисията класира офертите в низходящ ред, според получените комплексни оценки.

Видовете СМР и обема на същите са по приложената в документацията количествена сметка. При отчитане на извършените работи да се прилагат кантарните бележки от ДТБО (Депо за твърди битови отпадъци). Материалите, които са годни за втора употреба, трябва да бъдат внимателно отстранени, почистени, запазени, сортирани, защитени и складирани на подходящи места или натоварени и транспортирани по указание от възложителя.

Предложените единични цени на видовете СМР да бъдат придружени с анализи.

Предлаганите цени и предложения срок за реакция не се променят за целия период на договора.

*Х. Код съгласно Класификатора на ОП (CPV)* - **45110000-1**

*ХІ. Количество или обем* - Разплащането на действително изпълнените дейности ще се извършва на база направените измервания на място, съставянето на констативни протоколи с подробни количествено-стойностни сметки, подписани от изпълнителя и лицето изпълняващо инвеститорски контрол, по единичните цени, съгласно приложената оферта.

*Изготвил:*

инж. Габриела Тупанкова